Poštovani roditelji,

učenicima za realizaciju nastave Informatike potreban je elektronički identitet u sustavu [AAI@Edu.HR](mailto:AAI@Edu.HR) koji je virtualni identitet na CARNet mreži, a dobili su ga svi učenici. On **omogućuje korištenje CARNet-ovih usluga** (npr. pristup aplikaciji *e-Dnevnik za učenike*) kao i pristup nekim aplikacijama koje će se koristiti u nastavi.   
**Učenici trebaju znati svoje korisničko ime** koje je u ovom slučaju ujedno i adresa elektroničke pošte učenika (npr. [ana.markovic7@skole.hr](mailto:ana.markovic7@skole.hr)) te **zaporku**.

Zaporka im je dodijeljena automatskim i često puta je teško pamtljiva (npr. Pw6Kt3Om). Ako učenik ne može zapamtiti svoju zaporku ona se jednostavno promijeni pomoću poveznice: <https://login.aaiedu.hr/promjenazaporke/?promijeni-zaporku=true> koju možete pronaći u rubrici ***Kutak za roditelje → Promjena zaporke***.   
**Učenici mogu zaporku promijeniti s roditeljima** u neku koju će lakše zapamtiti, **ako ju već znaju napamet nema potrebe za mijenjanjem iste**. Zaporku **možemo promijeniti i u školi**, ali je onda **potrebno da izaberete  
 s djecom novu zaporku** koju će ubuduće koristiti.

Sigurna zaporka se sastoji od barem 8 znakova, sadrži brojeve, mala i velika sliva i specijalne znakove. Djeci su najjednostavnije za zapamtiti zaporke koje se sastoje od početnih slova neke rečenice (tada pamte rečenicu i još zaporci pridodaju npr. točku na kraju rečenice).  
 Npr**.: M**arijin **p**as **R**ex **j**e **s**tar **7** **g**odina**.** Moguća zaporka: **MpRjs7g.**

Učiteljica informatike S. Curić